Mohammed Daud Khan
Store norske leksikon,Historie,Verdens historie og samtidshistorie,Asia,Afghanistans historie
Mohammed Daud Khan var en afghansk offiser og politiker. Han var president i Afghanistan fra 1973 til 1978.
Khan var fetteren til Afghanistans konge, Zahir Sjah. Han var forsvarsminister fra 1946 til 1953 og statsminister fra 1953 til 1963. Grunnloven fra 1964 forbød imidlertid medlemmer fra kongefamilien å holde politiske verv, noe som svekket Khans muligheter innen politikken.I 1973 tok Khan makten ved et ublodig statskupp, avsatte kongen og erklærte Afghanistan for republikk. Som president forsøkte han å svekke venstresiden og å gjøre landet mindre avhengig av Sovjetunionen. Khan ble selv styrtet og drept i et nytt statskupp i 1978 som brakte Nur Mohammad Taraki fra kommunistpartiet til makten. Les mer i Store norske leksikon Afghanistans historie Afghanistans statsoverhoder